Internet i masakr u Norveškoj
Anders Bering Brejvik, koji je prošlog meseca ubio 77 ljudi, navodno je preko interneta sarađivao sa nizom neonacističkih foruma
Redžinald Piters vodi blog antiislamske organizacije Engleska odbrambena liga i postavlja ga na njen veb sajt. Piters kaže da je internet voma dobar način za prenošenje ideja. „ Engleska odbrambena liga organizuje ulične proteste protiv, kako kaže, islamizacije Britanije. Organizacija je odskora u središtu pažnje. Anders Bering Brejvik, tvrdi da je povezan sa tom organizacijom, koja to poriče. Brejvik priznaje da je prošlog meseca u Norveškoj izvršio terorističke napade u kojima je poginulo 77 ljudi. Neposredno uoči napada, Brejvik je postavio na internet svoj antiislamski manifest od 1500 strana. U tom tekstu, pored ostalog, on navodi da mu je mentor urednik desničarskog bloga Pol Rej. Rej, koji živi na Malti, to poriče, ali kaže da jeste komunicirao sa Brejvikom i da je moguće da su Brejvika inspirisale njegove ideje. Rej osuđuje Brejvikove napade. Ali evropske bezbednosne službe kažu da desničarski ekstremisti koriste internet za oglašavanje svoje ideologije i razmenu ideja, kaže Najdžel Inkster, ekspert za bezbednost. Norveška policija kaže da je Brejvik po svemu sudeći sam izvršio svoje napade. Inkster dodaje da je prilično lako pratiti njegove komunikacije preko interneta. Inkster dodaje da desničarski ekstremisti možda koriste internet za razmenu ideja ali, barem za sada, očigledno ne i za usaglašavanje nasilja.